|  |  |
| --- | --- |
| Prvi.jpg  |   22. XI 2017. Број **323/17**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **новембар 2017.** |

**Просјечна нето плата у октобру 831 КМ**

**Највиша просјечна нето плата у подручју *Финансијске дјелатности и дјелатности осигурања* 1 319 КМ, а најнижа у подручју *Грађевинарство* 543 КМ**

Просјечна мјесечна нето платазапослених у Републици Српској,исплаћена у октобру 2017. године износила је831 КМ, а просјечна мјесечна бруто плата 1 332 КМ.

Просјечна нето плата исплаћена у октобру 2017. у односу на септембар 2017. номинално је већа за 0,2%, а реално је мања за 1,1%.

Посматрано по подручјима, у октобру 2017. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 319 КМ. Са друге стране, најнижа просјечна нето плата у октобру 2017. исплаћена је у подручју *Грађевинарство* 543 КМ.

У октобру 2017. године, у односу на септембар 2017, номинални раст нето плате забиљежен је у подручјима *Вађење руда и камена* 3,7%, *Дјелатности пружања смјештаја, припреме и послуживања хране, хотелијерство и угоститељство* 3,2% и *Пословање некретнинама* 2,0%.

Смањење плате, у номиналном износу, забиљежено је у подручјима *Стручне, научне и техничке дјелатности* 4,0%, *Пољопривреда, шумарство и риболов* 1,7% и *Образовање* 1,3%.

 км



Графикон 1. Просјечнe нето платe запослених по мјесецима

**Мјесечна инфлација у октобру 2017. године 1,3%**

**Годишња инфлација (X 2017/X 2016) 0,5%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у октобру 2017. године у односу на претходни мјесец, у просјеку су више за 1,3%, док су на годишњем нивоу, у просјеку више за 0,5%.

Од 12 главних одјељака производа и услуга, више цијене забиљежене су у четири, ниже цијене у три, док су цијене у пет одјељка, у просјеку остале непромијењене.

Највећи раст цијена у октобру забиљежен је у одјељку *Становање* (10,9%) усљед виших цијена у групи електрична енергија и други енергенти - примјена виших (тзв. зимских) тарифа за обрачун електричне енергије за период од октобра текуће године до марта наредне године, затим у одјељку *Одјећа и обућа* (1,9%) усљед виших набавних цијена у групи одјећа од 1,5% и обућа од 2,8%. Више цијене у октобру забиљежене су још у одјељку *Превоз* (0,4%) због корекције набавних цијена у групи горива и мазива од 1,1% и у одјељку *Здравство* (0,1%) усљед виших набавних цијена појединих лијекова.

У одјељцима *Алкохолна пића и дуван, Комуникације, Рекреација и култура, Образовање* и *Ресторани и хотели* цијене су, у просјеку остале непромијењене.

Највећи пад цијена у октобру забиљежен је одјељку *Храна и безалкохолна пића* (0,4%), највише у групама воће 3,0% и поврће 1,9%, као и у групама шећер, џем, мед и др. производи 1,3% и безалкохолна пића од 0,6%. У одјељку *Намјештај и покућство* ниже цијене забиљежене су у групи посуђе и др. прибор за домаћинство од 1,6% и у групи намјештај и опрема за домаћинство од 0,6%, док су у одјељку *Остала добра и услуге* ниже цијене забиљежене у групи производи за одржавање личне хигијене од 2,0%.

%

Графикон 2. Мјесечна и годишња инфлација

**Календарски прилагођена индустријска производња (I-X 2017/I-X 2016) већа 1,4%**

**Десезонирана индустријска производња (X 2017/ IX 2017.) већа 0,5%**

**Број запослених у индустрији (I-X 2017/I-X 2016) већи 4,1%**

**Календарски прилагођена индустријска производња** у периоду јануар-октобар 2017. године у поређењу са истим периодом 2016. године већа је за 1,4%. У истом периоду у подручју *Прерађивачка индустрија* остварен је раст од 7,2%, док је у подручју *Вађења руда и камена* забиљежен пад од 1,8% и у подручју *Производња и снабдијевање електричном енергијом, гасом, паром и климатизацији* пад од 9,0%. Посматрано према главним индустријским групама по основу економске намјене производа, производња капиталних производа, у периоду јануар-октобар 2017. године у поређењу са истим периодом 2016, већа је за 21,8%, интермедијарних производа за 7,5% и нетрајних производа за широку потрошњу за 0,3%, док је производња трајних производа за широку потрошњу мања за 4,8% и енергије за 4,9%.

**Десезонирана индустријска производња** у октобру 2017. године у поређењу са септембром 2017. већа је за 0,5%. У подручју *Прерађивачка индустрија* остварен раст од 9,5%,док је у подручју *Производња и снабдијевање електричном енергијом, гасом, паром и климатизацији* забиљежен пад од11,9% иу подручју *Вађење руда и камена* пад од 13,4%. Посматрано према главним индустријским групама по основу економске намјене производа, производња нетрајних производа за широку потрошњу, у октобру 2017. године у поређењу са септембром 2017 године, већа је за 8,3%, интермедијарних производа за 3,7%, и производња капиталних производа за 1,1%, док је производња трајних производа за широку потрошњу мања за 2,4% и енергије за 7,1%.

**Број запослених у индустрији** у октобру 2017. године у односу на просјечан мјесечни број запослених у 2016. години већи је за 5,4%, у односу на исти мјесец прошле године за 3,5% и у односу на септембар 2017. године већи за 0,1%. Број запослених у индустрији у периоду јануар – октобар 2017. године, у односу на исти период прошле године, већи је за 4,1%. У истом периоду у подручју *Прерађивачка индустрија* остварен је раст од 4,4%, у подручју *Вађења руда и камена* растод 3,6% и у подручју *Производња и снабдијевање електричном енергијом, гасом, паром и климатизацији* раст од 3,2%.

Графикон 3. Индекси индустријске производње, октобар 2013 – октобар 2017. (∅2010=100)

**Покривеност увоза извозом (у периоду I-X 2017) 71,4%**

У октобру 2017. године остварен је извоз у вриједности од 316 милионa КМ и увоз у вриједности од 435 милиона КМ.

У оквиру укупно остварене робне размјене Републике Српске са иностранством у октобру ове године, проценат покривености увоза извозом износио је 72,5%. Проценат покривености увоза извозом за период јануар - октобар 2017. године износио је 71,4%.

У периоду јануар - октобар 2017. остварен је извоз у вриједности од 2 милијарде 852 милиона КМ, што је за 21,9% више у односу на исти период претходне године. Увоз је, у истом периоду, износио 3 милијарде 993 милиона КМ, што је за 12,2% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - октобар 2017. године, највише се извозило у Италију и то у вриједности од 446 милиона КМ, односно 15,6%, те у Хрватску
379 милиона КМ, односно 13,3% од укупно оствареног извоза. У истом периоду, највише се увозило из Србије и то у вриједности од 701 милион КМ, односно 17,6% и из Русије, у вриједности од 508 милиона КМ, односно 12,7% од укупно оствареног увоза.

Посматрано по групама производа, у периоду јануар - октобар 2017. године, највеће учешће у извозу остварује електрична енергија са 203 милиона КМ, што износи 7,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 462 милиона КМ, што износи 11,6% од укупног увоза.

хиљ. КМ

2016

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Биљана Јеличићbiljana.jelicic@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења и главни уредникИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |